recursal/SuperWikiNEXT-32B huggingface dataset:
**இடையினம்** என்பது பழந்தமிழ் இலக்கணங்களின் அடிப்படையில், தமிழில் உள்ள மெய்யெழுத்துகளின் மூன்று வகுப்புகளுள் ஒன்று. வல்லினம், மெல்லினம் என்பன ஏனைய இரண்டு வகுப்புகள். தொல்காப்பியமும், அதற்குப் பின்னர் எழுந்த நன்னூல் முதலிய தமிழ் இலக்கண நூல்களும், **ய், ர், ல், வ், ழ், ள்** எனும் ஆறு எழுத்துகளையும் இடையின எழுத்துகள் என்கின்றன. இவை வல்லினம் பிறக்கும் இடமான மார்புக்கும் மெல்லினம் பிறக்கும் இடமான மூக்கிற்கும் இடைப்பட்ட இடமான கழுத்தில் இருந்து பிறப்பதால் இடையினம் எனப்படுகின்றன. இவற்றை *இடை*, *இடைமை*, *இடைக்கணம்* என்னும் பெயர்களாலும் அழைப்பது உண்டு. "இடைநிகரவாகி ஒலித்தலாலும், இடை நிகர்த்தாய மிடற்று வளியால் பிறத்தலானும் இடையெழுத்து எனப்பட்டது" என்பது தொல்காப்பியத்துக்கு உரை எழுதிய இளம்பூரணரின் விளக்கம்.

மொழியியலும், இடையினமும்
-----------------------

### ஒலிப்பிறப்பு

'ய்' என்ற மெய் அடி நா அடி அண்ணத்தைப் பொருந்தப் பிறக்கும். 'ர்,ழ்' அண்ணத்தை நுனி நா வருட பிறக்கும், மேல் அண்பல்லடி அண்ணத்தை நாவின் விளிம்பு வீங்கி ஒற்ற 'ல்' மெய்யும், வீங்கி வருட 'ள்' மெய்யும் பிறக்கும், 'வ்' மேற்பல்லானது கீழ் உதட்டினை வந்து பொருந்தப் பிறக்கும் என்பது தொல்காப்பியத்தின் விளக்கம். தற்கால மொழியியல் பெருமளவுக்குத் தொல்காப்பியரின் விளக்கத்துடன் ஒத்துப் போனாலும், சில வேறுபாடுகளும் உள்ளன. எடுத்துக்காட்டாகத் தற்கால மொழியியலாளர் "ய"கரத்தின் ஒலிப்புக்கு இடைநாவின் உதவி தேவை என்று கூறுவதுடன், "ல"கார, "ள"காரங்களின் ஒலிப்பின்போது நாவிளிம்பு வீங்குதல் இல்லை என்றும் எடுத்துக்காட்டுகின்றனர்.

மெல்லின எழுத்துக்களின் ஒலிப்பிடம், ஒலிப்பு முறை ஆகியவை குறித்த தகவல்கள் பின்வருமாறு:

| எழுத்து | அதிர்வு | ஒலிப்பு முறை | ஒலிப்பிடம் |
| --- | --- | --- | --- |
| "ய"கரம் | அதிர்வுள்ள | அரையுயிர் | இடையண்ணம் |
| "ர"கரம் | அதிர்வுள்ள | வருடொலி | நுனிநா |
| "ல"கரம் | அதிர்வுள்ள | மருங்கொலி | நுனிநா |
| "வ"கரம் | அதிர்வுள்ள | அரையுயிர் | இதழ்பல் |
| "ழ"கரம் | அதிர்வுள்ள | மருங்கொலி | நாமடி-இடையண்ணம் |
| "ள"கரம் | அதிர்வுள்ள | மருங்கொலி | நாமடி-வருடி |

இன எழுத்துகள்
-------------

இடையின எழுத்துகளுக்கு இன எழுத்துகள் கிடையா.

குறிப்புகள்
-----------

1. ↑  இளவரசு, சோம. 2009, பக். 43.
2. ↑  தொல்காப்பியம் எழுத்ததிகாரம் இளம்பூரணர் உரை, 2006, பக். 17.
3. ↑  தொல்காப்பியம் எழுத்ததிகாரம் இளம்பூரணர் உரை, 2006. பக். 45, 46.
4. ↑  வரதராசன், மு. 2007. பக். 64.

உசாத்துணைகள்
------------

* இளவரசு, சோம. *நன்னூல் எழுத்ததிகாரம்*, மணிவாசகர் பதிப்பகம், சென்னை, 2009.
* கருணாகரன், கி. ஜெயா, வ. *மொழியியல்*, மெய்யப்பன் பதிப்பகம், சிதம்பரம், 2007.
* கால்டுவெல், *திராவிட மொழிகளின் ஒப்பிலக்கணம்*, கோவிந்தன், கா. ரத்தினம், க. (தமிழாக்கம்), முல்லை நிலையம், சென்னை, 2004.
* *தொல்காப்பியம் எழுத்ததிகாரம் இளம்பூரணனார் உரை*, சாரதா பதிப்பகம், சென்னை, 2006.
* வரதராசன், மு. *மொழிநூல்*, தாயகம் வெளியீடு, சென்னை, 2007 (முதற்பதிப்பு 1947).
**நகர மாண்டிசோரி பள்ளி** (**City Montessori School** (CMS) இந்தியாவின் உத்தரப் பிரதேச மாநிலத் தலைநகரமான லக்னோ நகரத்தில் அரசு சார்பற்ற அமைப்பினர் நடத்தும் இருபாலர் பள்ளி ஆகும். இப்பள்ளியில் எல். கே. ஜி முதல் மேனிலைப் பள்ளிப் படிப்பு வரை ஆங்கில மொழி வாயிலாகக் கல்வி கற்பிக்கப்படுகிறது. லக்னோ நகரத்தில் இப்பள்ளி 18 வளாகங்களைக் கொண்டுள்ளது. இப்பள்ளியின் 18 வளாகங்களில் ஏறத்தாழ 64,565 மாணவ-மாணவிகள் பயில்கின்றனர். 2020-ஆம் ஆண்டில் ஒரே பள்ளியில் அதிக மாண-மாணவிகள் பயிலும் பள்ளி என கின்னஸ் உலக சாதனைகள் நூலில் இப்பள்ளி இடம் பெற்றுள்ளது..இப்பள்ளியானது இந்திய பள்ளி சான்றிதழ் தேர்வுகள் சபை (CISCE), மற்றும் கேம்பிரிட்ஜ் பன்னாட்டுக் கல்வி மதிப்பீட்டு நிறுவனத்துடன் (CAIE) இணைப்பு கொண்டுள்ளது. 

இப்பள்ளியை 1959-இல் நிறுவியவர்கள் ஜெகதீஷ் காந்தி மற்றும் பாரதி காந்தி ஆவார்.யுனெஸ்கொ அமைதி மற்றும் விருதை 2002-ஆம் ஆண்டில் இப்பள்ளி பெற்றுள்ளது.

இந்திய பள்ளி சான்றிதழ் தேர்வுகள் சபையின் 2017-ஆம் ஆண்டின் பள்ளித் தேர்வு முடிவுகளின் படி, முதல் 15 இடங்களில் இப்பள்ளியின் 5 வளாகங்கள் இடம் பெற்றது.

மேற்கோள்கள்
-----------

1. ↑
2. ↑
3. ↑  United Nations Department of Public Information(10 June 2014). "United Nations Department of Public Information Increases Global Network of Associated Non-Governmental Organizations, Approving 15 More Groups". செய்திக் குறிப்பு. பார்க்கப்பட்டது: 20 Nov 2015.
4. ↑
5. ↑  School, City Montessori. "City Montessori School". cmseducation.org.
6. ↑  UNCESCO(6 June 2002). "The City Montessori School (India) awarded the 2002 UNESCO prize for Peace Education". செய்திக் குறிப்பு. பார்க்கப்பட்டது: 20 Nov 2015.

வெளி இணைப்புகள்
---------------

* லக்னோ மாண்டிசோரி பள்ளியின் இணையதளம்
* பள்ளியின் இணையதளம் Website of City Montessori School (CMS) founder Dr. Jagdish Gandhi
**தாமஸ் ஜான் சார்ஜெண்ட்** (Thomas J. Sargent) ஓர் அமெரிக்க பொருளாதார வல்லுநர் ஆவார். 1943ம் ஆண்டு ஜூலை திங்கள் 19ம் தேதி பிறந்தார்.

படிப்பு
-------

1964ல் கலிபோர்னியா பல்கலைக்கழகத்தில் (பி.ஏ) இளங்கலை பட்டம் பெற்றார். அதே ஆண்டு இவரை சிறந்த கல்விமான் என்று பெர்க்லி பல்கலைக்கழகம் அறிவித்தது.
இவர் அமெரிக்காவில் பொருளாதாரத்தில் பட்டம் வாங்கியுள்ளார். பெருமப்பொருளியலின் பண பொருளாதாரம் மற்றும் நேரம் தொடர்பான எக்னாமெட்ரிக்ஸ் துறையில் நிபுணத்துவம் பெற்றுள்ளார். 1968ம் ஆண்டு ஹார்வர்ட் பல்கலைக்கழகத்தில் முனைவர் பட்டம் பெற்றார்.

தொழில்
------

1970 முதல் 1971 வரை பென்சில்வேனியா பல்கலைக்கழகத்திலும், 1971 முதல் 1987 வரை மின்னசோட்டா பல்கலைக்கழகத்திலும், 1991 முதல் 1998 வரை சிகாகோ பல்கலைக்கழகத்திலும், 1998 முதல் 2002 வரை ஸ்டான்போர்ட் பல்கலைக்கழகத்திலும், மற்றும் 2009ம் ஆண்டு பிரின்ஸ்டன் பல்கலைக்கழகத்திலும் பொருளாதார பேராசிரியராக வேலை செய்தார். தேசிய அறிவியல் அகாடமி இவரை 1976 முதல் 1983 வரையான காலத்திற்கு பொருளாதார பொருப்பாளராக நியமித்தது.

பட்டம்
------

இவர் உலக அளவில் பொருளாதாரத்துறையில் 7வது இடத்தில் இருந்தார். 2011 ம் ஆண்டுக்கான நோபல் பரிசை கிறிஸ்டோபர் ஆல்பர்ட் சிம்ஸ் உடன் சேர்ந்து 10.10.2011 அன்று பெற்றுக்கொண்டார். பருப்பொருளியல் (macro-economy) என்பது பற்றிய ஆராய்ச்சியில் காரண விளைவுகள் என்பது பற்றி கூறியமைக்காக இப்பரிசு வழங்கப்பட்டது.
**கொதி நிலை** (Boiling point) என்பது ஒரு நீர்மம் (திரவம்) வெப்பத்தால் சூடேறி ஆவியாகும் நிலையில் உள்ள வெப்பநிலை ஆகும். ஒரு நீர்மத்தில் இருந்து அணுக்கள் அல்லது மூலக்கூறுகள் மேற்பரப்பில் இருந்து வெளியேறுவது எல்லா வெப்பநிலைகளிலும் ஓரளவிற்கு நிகழ்வதுதான், ஆனால் நீர்மம் முழுவதும் ஆவியாகும் நிலையில் சூடேறி, நீர்மக்குமிழிகள் உண்டாகிக் கொதிநிலைக்கு வருவதற்குத்தான் கொதிநிலை என்று பெயர். இன்னொரு வகையாகச் சொல்வதென்றால், ஒரு நீர்மத்தின் ஆவி அழுத்தத்தை அதன் சூழ் அழுத்தத்திற்கு இணையாக்கும் வெப்பநிலையே கொதிநிலை எனப்படும்.

இந்த வெப்பநிலை அந்த நீர்மத்தின் சூழல் காற்றழுத்தத்தைப் பொருத்து மாறுபடக்கூடியது. எடுத்துக்காட்டாக நீரானது கடல் மட்டத்தில் உள்ள காற்றழுத்ததில் 100 °C வெப்பநிலையில் ஆவியாகும். ஆனால் மலை போன்ற உயரமான இடங்களில் காற்றழுத்தம் குறைவதால், கொதிநிலை (ஆவியாகும் வெப்பநிலை) குறையும். எவரெஸ்ட் மலை உச்சியில் நீரானது 69 °C வெப்பநிலையிலேயே கொதி நிலைக்கு வந்துவிடும். கடல் மட்டத்தில் காற்றின் அழுத்தம் 101.325 kPa (கிலோ பாஸ்கல்), ஆனால் எவரஸ்ட் மலையின் உச்சியில் காற்றின் அழுத்தம் 26 kPa (கிலோ பாஸ்கல்)தான், எனவே கொதிநிலை குறைகின்றது. சூழ்ந்துள்ள காற்றின் அழுத்தம் குறைந்தால், நீர்மத்தில் உள்ள அணுக்களோ, மூலக்கூறுகளோ எளிதாக வெளியேற முடியும், எனவே குறைவான வெப்பநிலையே போதும்.

கடல் மட்டத்தில் (அதாவது 101.325 கிலோ பாஸ்கல் அழுத்தத்தில்) நீர்மத்தின் கொதிநிலைக்குச் சிறப்பான ஒரு பெயர் உண்டு. அது **இயல்நிலைக் கொதிநிலை** அல்லது **சூழ் அழுத்தக் கொதிநிலை** என்று வழங்கப்படும். இயல்நிலைக் கொதிநிலையில் நீர்மத்தின் ஆவி அழுத்தமும் 101.325 கிலோ பாஸ்கல் அளவில் இருக்கும்.

தனிமங்கள் யாவற்றிலும் ஹீலியம் (ஃஈலியம்)தான் மிகக்குறைந்த கொதிநிலை கொண்டது. இத்தனிமம் 4.22 K (அல்லது -268.92 °C) வெப்பநிலையில் கொதிநிலை அடைகின்றது. யாவற்றினும் மிக அதிக கொதிநிலை கொண்ட தனிமங்கள் தங்குதன் (W) மற்றும் இரேனியம் (Re) ஆகும். இவை 5000 K (5300 °C) வெப்பநிலையையும் மீறியவையாகும்.

**கொதிநிலை** என்பது திரவங்கள் ஆவியாகும் வெப்பநிலை ஆகும். திரவங்கள் வெப்பமாகும்போது குறித்த ஒரு வெப்பநிலையை அடைந்தவுடன் திரவம் கொதித்து ஆவியாகத் தொடங்கும். நியம அமுக்கத்தில் திரவம் ஆவியாகும் வெப்பநிலை குறித்த திரவத்தின் கொதிநிலை ஆகும்.

|  |  |
| --- | --- |
| Search Wiktionary | விக்சனரியில் ***கொதிநிலை*** என்னும் சொல்லைப் பார்க்கவும். |
**நகரசூரக்குடி தேசிகநாதர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் சிவகங்கை மாவட்டத்தில் நகரசூரக்குடி என்னுமிடத்தில் அமைந்துள்ளது. இத்தலம் முன்னர் தேசிகநாதபுரம் என்றழைக்கப்பட்டது. கடல் மட்டத்திலிருந்து சுமார் 133 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°09'11.5"N, 78°45'46.3"E (அதாவது, 10.153200°N, 78.762863°E) ஆகும்.

இறைவன், இறைவி
-------------

இக்கோயிலின் மூலவராக தேசிகநாதர் உள்ளார். இறைவி ஆவுடைநாயகி ஆவார். கோயிலின் தல மரம் மாமரம் ஆகும். கோயிலில் தல தீர்த்தமாக பைரவர் தீர்த்தம் உள்ளது. ஆனி மற்றும் ஆடியில் பத்து நாள்கள் விழா நடைபெறுகிறது. பைரவர் ஜென்மாஷ்டமி, ஆனி உத்திர விழா, பங்குனியில் ஆருத்ரா தரிசனம், அறுபத்துமூவர் குரு பூசை உள்ளிட்ட பல விழாக்கள் நடைபெறுகின்றன.

அமைப்பு
-------

காசி விசுவநாதர், விசாலாட்சி, வள்ளி தெய்வானையுடன் கூடிய சுப்பிரமணியர், மகாலட்சுமி, சரசுவதி, ஞானசம்பந்தர், அப்பர், சுந்தரர், நாவுக்கரசர் உள்ளிட்ட அறுபத்து மூவர், காவல் தெய்வமான முனீசுவரர் ஆகியோர் உள்ளனர். கையில் சூலத்துடன் பொதுவாகக் காணப்படுகின்ற பைரவர் இங்கு கதாயுதத்துடன் உள்ளார். நவக்கிரக மண்டபம் கோயிலில் உள்ளது. சிவன் கோயில்களில் விழாக்களின்போது இறைவன், இறைவி, விநாயகர், முருகன், சண்டிகேசுவரர் ஆகியோர் பஞ்ச மூர்த்திகளாக உலா செல்வர். ஆனால் இக்கோயிலில் இவர்களுக்குப் பதிலாக பைரவர் செல்கிறார். கோஷ்டத்திலுள்ள யோக தட்சிணாமூர்த்தி சிம்ம மண்டபத்தில் உள்ளார். நடராஜர் தெற்கு நோக்கிய நிலையில் காணப்படுகிறார். பார்வதியின் தந்தையான தட்சம் யாகம் நடத்தியபோது சிவனை முறையாக அழைக்காததால் அவர் அவன் மீது கோபம் கொண்டு, வீரபத்திரரை அனுப்பி யாகத்தை நிறுத்தக் கூறினார். வீரபத்திரர் யாகத்தை நிறுத்தியதோடன்றி அதில் கலந்துகொண்டவர்களையும் தண்டித்தார். சிவனின் கோபத்திற்கு ஆளான சூரியன் இங்கு வந்து மூலவரை வழிபட்டு சாப விமோசனம் பெற்றார்.

மேற்கோள்கள்
-----------

1. 1 2 3  அருள்மிகு தேசிகநாதர் திருக்கோயில், தினமலர் கோயில்கள்
**ராம் சிறீ முகலி** (Ram Shri Mugali ) (ரங்கநாதா சீனிவாச முகலி) (பிறப்பு 1906 சூலை 15 - இறப்பு: 1993 பிப்ரவரி 20) இவர் கன்னட மொழியில் குறிப்பிடத்தக்க எழுத்தாளராவார். கன்னடத்தில் "கன்னட சாகித்ய சரித்ரே" என்ற படைப்பிற்காக 1956 ஆம் ஆண்டில் மதிப்புமிக்க மத்திய சாகித்ய அகாதமி விருது இவருக்கு வழங்கப்பட்டது. பேராசிரியர் முகலியின் புனைபெயர் ரசிகா ரங்கா ("காதல் ரங்கா") என்பதாகும். இந்தியாவின் கர்நாடக மாநிலத்தின் தும்கூர் மாவட்டத்தில் சித்கங்காவில் நடைபெற்ற 44 வது கன்னட இலக்கிய மாநாட்டின் தலைவராக இருந்தார்.

ஆரம்ப கால வாழ்க்கை
------------------

முகலி கர்நாடகாவின் கதக் மாவட்டத்தின் இரான் வட்டத்தில் உள்ள கோல் ஆலூரில் பிறந்தார். 1933 ஆம் ஆண்டில் , சாங்லியில் உள்ள வில்லிங்டன் கல்லூரியில் கன்னட பேராசிரியராக நியமிக்கப்பட்டார். வில்லிங்டனில் இவரது மாணவர்களில் குறிப்பிடத்தக்கவர்கள் சுப்பண்ணா ஏகுண்டி மற்றும் கங்காதர் வி. சித்தல் ஆகியோர் கன்னடத்தில் முக்கிய எழுத்தாளர்களாக மாறினர். ஞானபீட விருது பெற்ற வி.கே.கோகாக் வில்லிங்டன் கல்லூரியில் இவரது சகாவாக இருந்தார். 1966 இல், முகலி வில்லிங்டன் கல்லூரியின் முதல்வராக பணியாற்றிய பின் ஓய்வு பெற்றார். 1967 முதல் 1970 வரை பெங்களூரு பெங்களூர் பல்கலைக்கழகத்தில் கன்னடத் துறையின் தலைவராக பணியாற்றினார். முகலி 20 பிப்ரவரி 1992 இல் பெங்களூரில் காலமானார்.

குறிப்புகள்
-----------
**கைத்தறி நகர்**, மதுரை மாவட்டம், திருப்பரங்குன்றம் வட்டம், திருப்பரங்குன்றம் ஊராட்சி ஒன்றியம், நிலையூர் 1 பிட் ஊராட்சியில் அமைந்த, சௌராட்டிர கைத்தறி கூட்டுறவு நெசவாளர்கள் சங்க உறுப்பினர்களுக்கான குடியிருப்புகள் ஆகும். இதன் அஞ்சல் சுட்டு எண் 625005 ஆகும். இராமகிருஷ்ணா நெசவாளர்கள் கூட்டுறவு சங்கத்தின் தலைவரும், முன்னாள மதுரை கிழக்கு சட்டமன்றத் தொகுதியின் சட்டமன்ற உறுப்பினருமான கே. எஸ். ராமகிருஷ்ணன் அவர்களது முயற்சியால், தமிழ்நாடு அரசு கைத்தறித்துறை நிதியுதவியுடன் 1985ல் நிறுவப்பட்ட கைத்தறி நகரில், கீழ்கண்ட எட்டு நெசவாளர்கள் கூட்டுறவு சங்கங்களின் உறுப்பினர்களுக்காக, தலா 3 செண்ட் நிலத்தில் ஓட்டு வீடுகள் கட்டி வழங்கப்பட்டது. அவைகள்: 

1. இராமகிருஷ்ணா கூட்டுறவு நெசவாளர்கள் சங்க காலனி
2. இராதகிருஷ்ணன் நெசவாளர் கூட்டுறவு சங்க காலனி
3. மாருதி நெசவாளர் கூட்டுறவு சங்க காலனி
4. நடனகோபாலநாயாகி நெசவாளர் கூட்டுறவு சங்க காலனி
5. பகத்சிங் கூட்டுறவு நெசவாளர்கள் சங்க காலனி
6. அங்கயற்கண்ணி கூட்டுறவு நெசவாளர்கள் சங்க காலனி
7. நேரு கூட்டுறவு நெசவாளர்கள் சங்க காலனி
8. பாலாஜி கூட்டுறவு நெசவாளர்கள் சங்க காலனி

அமைவிடம்
--------

திருப்பரங்குன்றம் மலையின் பின்புறத்தின் அமைந்த கைத்தறி நகர், மதுரை பெரியார் பேருந்து நிலையத்திலிருந்து அவனியாபுரம் வழியாக 11 கிமீ தொலைவிலும்; மாட்டுத்தாவணி பேருந்து நிலையத்திலிருந்து அவனியாபுரம் வழியாக 19 கிமீ தொலைவிலும், ஆரப்பாளையம் பேருந்து நிலையத்திலிருந்து பழங்காநத்தம் வழியாக 12 கிமீ தொலைவிலும், திருப்பரங்குன்றத்திலிருந்து 3.8 கிமீ தொலைவிலும் உள்ளது.

அரசியல்
-------

நிலையூர் 1 பிட் ஊராட்சியில் அமைந்த கைத்தறி நகர், திருப்பரங்குன்றம் சட்டமன்றத் தொகுதிக்கும், விருதுநகர் மக்களவைத் தொகுதிக்கும் உட்பட்டது.

பண்பாடு, நாகரிகம்
-----------------

கைத்தறி நகர் அனைத்து சௌராட்டிரா மக்கள் பேச்சு வழக்கில் சௌராட்டிர மொழியினை பேசுகின்றனர். மேலும் இம்மக்கள் தமிழ் மொழியில் நன்கு எழுதவும், பேசவும் செய்கின்றனர். கைத்தறி நகர் பாலாஜி நெசவாளர்கள் சங்க காலனியில் அமைந்த பாலாஜி வெங்கடேசப் பெருமாள் கோயில் மற்றும் அங்கயற்கண்ணி நெசவாளர்கள் கூட்டுறவு சங்க காலனியில் அமைந்த அங்கயற்கண்ணி கோயில் புகழ் பெற்றது.

அருகமைந்த ஊர்கள்
----------------

கைத்தறி நகரை சுற்றிலும் திருப்பரங்குன்றம், நிலையூர்,  வடபழஞ்சி, ஹார்விப்பட்டி, திருநகர், கூத்தியார்குண்டு, பெருங்குடி, தனக்கன்குளம் மற்றும் கருவேலம்பட்டி, தோப்பூர் மற்றும்கப்பலூர் போன்ற ஊர்கள் உள்ளது.

வங்கி மற்றும் அஞ்சலகம்
----------------------

* கனரா வங்கி, நிலையூர் கிளை
* துணை அஞ்சலகம், நிலையூர்

அருகமைந்த கல்வி நிலையங்கள்
--------------------------

* என். கே. குப்பையன் நடுநிலைப் பள்ளி
* தியாகராசர் பொறியியல் கல்லூரி
* தியாகராசர் மேலான்மைக் கல்லூரி
* சௌராஷ்டிரா கல்லூரி
* சரஸ்வதி நாராயணன் கல்லூரி

போக்குவரத்து
------------

அனுப்பானடி மற்றும் மதுரை பெரியார் பேருந்து நிலையத்திலிருந்து நகரப் பேருந்துகள் கைத்தறி நகருக்கு செல்கிறது. 

### பேருந்து நிலையம்

கைத்தறி நகருக்கு அருகமைந்த பேருந்து நிலையம், திருப்பரங்குன்றத்தில் உள்ளது. 

### தொடருந்து நிலையம்

கைத்தறி நகரிலுருந்து 3 கிமீ தொலைவில் திருப்பரங்குன்றம் தொடருந்து நிலையம் உள்ளது. 

### வானூர்தி நிலையம்

கைத்தறி நகரிலிருந்து மதுரை பன்னாட்டு வானூர்தி நிலையம் 9 கிமீ தொலைவில் உள்ளது.

இதனையும் காண்க
--------------

* நிலையூர் 1 பிட் ஊராட்சி
* நிலையூர் 2 பிட் ஊராட்சி

மேற்கோள்கள்
-----------

1. ↑  திருப்பரங்குன்றம் தொடருந்து நிலையம்

வெளி இணைப்புகள்
---------------

* விக்கிமேபியாவில் கைத்தறி நகர்
**ஆர். எஸ். கிருஷ்ணன் மேல்நிலைப்பள்ளி** (*R. S. Krishnan Higher Secondary School*) என்பது இந்தியாவின் தமிழ்நாட்டில் திருச்சிராப்பள்ளியில் அமைந்துள்ளது. 

1964 ஆம் ஆண்டில் பாரத மிகுமின் நிறுவனத்தால் அவர்களின் ஊழியர்களின் குழந்தைகளுக்கு கல்வி வழங்குவற்காக இது நிறுவப்பட்டது. பின்னர், ஊழியர் அல்லாதவர்களின் குழந்தைகளும் பள்ளியிம் சேக்கப்பட்டனர். துவக்கத்தில், பள்ளிக்கு பாய்லர் பிளான்ட் மேல்நிலைப்பள்ளி என்ற பெயரிடப்பட்டது. பின்னர், பாரத மிகு மின் நிறுவனத்தின் முதல் நிர்வாக இயக்குனரின் நினைவாக, ஆர். எஸ். கிருஷ்ணன் உயர்நிலைப்பள்ளி என மறுபெயரிடப்பட்டது. சிங்கப்பூரைச் சார்ந்த குளோபல் இண்டியன் கல்வி அறக்கட்டளை பள்ளி நிர்வாகத்தை எடுத்துக் கொண்டபோது, 2006 ஆம் ஆண்டு வரை இயேசு சபையின் கீழ் மாண்ட்ஃபோர்ட் சகோதரர்களால் நடத்தப்பட்டது.. ஆர். எஸ். கிருஷ்ணன் பெயரில் ஐந்து கல்வியாண்டு நடைபெற்றது. பின்னர், ஜூன் 2011 முதல் மே 2016 வரை, ஆந்திரப் பிரதேசத்தைச் சேர்ந்த கல்விச் சங்கத்தின் முன்னோடி குழுவான டாக்டர். கே.கே.ஆரின் கௌதம் கான்செப்ட் பள்ளி நிர்வாகம் நடத்தி வந்தது. பின்னர், 2016 செப்டம்பரில், பாவை வரம் கல்வி அறக்கட்டளை பள்ளியின் நிர்வாகத்தை எடுத்துக் கொண்டது. 2021 முதல் இது சென்னை டிஏவி குழுமத்தால் நிர்வகிக்கப்படுகிறது.

பல விளையாட்டு மற்றும் கலாச்சார நடவடிக்கைகளில் இந்த பள்ளி மிகவும் சிறப்பாக உள்ளது. கால்பந்து, கீழ் -16 வகை, அவர்கள் மாவட்ட தலைப்பு உட்பட பல்வேறு பட்டங்களை வென்றது. இது ஆண்டுகளுக்கு தொடர்ந்து ஆதரவு என்று கலாச்சார தலைப்புகள் ஒரு நீண்ட பட்டியல் உள்ளது. ஆர்.எஸ்.கே. இந்திய பொறியியல் மற்றும் தேசிய தொழில்நுட்ப நிறுவனங்கள் உட்பட நாட்டிலுள்ள அனைத்து பொறியியல் கல்லூரிகளுக்கும் தொடர்ந்து தேர்வு செய்யப்பட்டுள்ளது. பள்ளியில் மத்திய இடைநிலைக் கல்வி வாரியத்தின் பாடத்திட்டம் பின்பற்றப்படுகிறது. பள்ளி பல விளையாட்டு மற்றும் கலாச்சார நடவடிக்கைகளில் சிறந்து விளங்குகிறது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-11-03 அன்று மூலம் பரணிடப்பட்டது. 2019-02-03 அன்று பார்க்கப்பட்டது.

வெளி இணைப்புகள்
---------------

* R.S.K Official site
ஸ்டீவ் பக்னர்
**ஸ்டீபன் அந்தோனி பக்னர்** (பிறப்பு 31 மே 1946) ஜமேக்கா முன்னாள் பன்னாட்டு துடுப்பாட்ட நடுவர் ஆவார்.

பக்னர் 1989 முதல் 2009 க்கு இடையில் 128 தேர்வு போட்டிகளுக்கு நடுவராக செயல்பட்டு சாதனை படைத்தார், மேலும் இந்த காலகட்டத்தில் 181 ஒருநாள் போட்டிகளிலும் நடுவராக செயல்பட்டார். 1992 முதல் 2007 வரை தொடர்ந்து ஐந்து துடுப்பாட்ட உலகக்கிண்ண போட்டிகளுக்கு நடுவராக செயல்பட்டார் "விளையாட்டுத் துறையில் சிறந்த சேவைகளுக்காக" இவருக்கு கமாண்டர் கிளாஸ என்ற விருது வழங்கப்பட்டது

நடுவராக சாதனைகள்
----------------

### கிரிக்கெட் உலகக் கோப்பை

பக்னர் ஐந்து உலகக் கோப்பை போட்டிகளில் கள நடுவராக செயல்பட்டுள்ளார், ஐந்து இறுதிப் போட்டிகள் உட்பட 44 போட்டிகளில் நடுவராக செயல்பட்டுள்ளார். 

### தேர்வு போட்டிகள்

பக்னரின் சாதனையான 128 தேர்வு போட்டிகளில் நடுவராக செயல்பட்டதை 2019 திசம்பர் அலீம் தர் பாக்கித்தான் 129வது தேர்வு போட்டியில் நடுவராக செயல்பட்டு முறியடித்தார்.  100 க்கும் மேற்பட்ட தேர்வு போட்டிகளில் அதிகாரப்பூர்வமாக செயல்பட்ட முதல் நடுவர்.

விருதுகள்
---------

100 ஒருநாள் போட்டிகளில் நடுவராக செயல்பட்டதற்காக ஐ.சி.சியின் வெண்கல பெயில்சு விருதும், 100 தேர்வு போட்டிகளில் நடுவராக செயல்பட்டு கோல்டன் பெயில்சு விருதையும் பக்னர் பெற்றுள்ளார்.

மேற்கோள்கள்
-----------

1. ↑  Bucknor Gets Order of Jamaica பரணிடப்பட்டது 7 சனவரி 2008 at the வந்தவழி இயந்திரம்
2. ↑  "The greatest one-day knock of all". *ESPN Cricinfo*. 5 June 2019 அன்று பார்க்கப்பட்டது.
3. ↑  "Aleem Dar on brink of breaking world record". *Cricket Pakistan*. 11 December 2019 அன்று பார்க்கப்பட்டது.
4. ↑  "The greatest one-day knock of all". *ESPN Cricinfo*. 5 June 2019 அன்று பார்க்கப்பட்டது."The greatest one-day knock of all". *ESPN Cricinfo*. Retrieved 5 June 2019.
**ஆர். எம். கே பொறியியல் மற்றும் தொழில்நுட்பக் கல்லூரி** ( **R.M.K. College of Engineering and Technology** ) என்பது இந்தியாவின், தமிழ்நாட்டின், திருவள்ளூர், புதுவயல் கிராமத்தில் உள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைந்துள்ள கல்லூரி ஆகும். இது லட்சுமிகாந்தம்மாள் கல்வி அறக்கட்டளையால் நிர்வகிக்கப்படுகிறது. அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ள இக்கல்லூரியானது, தெலுங்கு சிறுபான்மை நிறுவனம் ஆகும். இது தேசிய மதிப்பீடு மற்றும் தரச்சான்று அவையால் அங்கீகரிக்கப்பட்டுள்ளது. மேலும் இது ஐஎஸ்ஓ 9000-2015 சான்றளிக்கப்பட்ட நிறுவனமாகும். 

இந்தக் கல்லூரியானது கணினி அறிவியல் மற்றும் பொறியியல் (சிஎஸ்இ), மின் மற்றும் மின்னணு பொறியியல் (இஇஇ), மின்னணு மற்றும் தொடர்பியல் பொறியியல் (இசிஇ), இயந்திரப் பொறியியல் (மெக்) ஆகிய நான்கு துறைகளுடன் 2008 இல் திறக்கப்பட்டது. இது தற்போது இஇஇ, இசிஇ, சிஎஸ்இ, இயந்திரப் பொறியியல் போன்ற பல்வேறு துறைகளுடன் 1700 க்கும் மேற்பட்ட மாணவர்களைக் கொண்டுள்ளது. இக்கல்லூரி வளாகமானது சுமார் 100 ஏக்கர்கள் (0.40 km2) பரப்பளவைக் கொண்டுள்ளது. சென்னை மற்றும் திருவள்ளூர் மாவட்டங்களைச் சேர்ந்த மாணவர்களின் போக்குவரத்து வசதிக்காக இந்த கல்லூரியில் 32 பேருந்துகள் உள்ளன.

வழங்கப்படும் பாடங்கள்
---------------------

1. பி.இ. கணினி அறிவியல் மற்றும் பொறியியலில்
2. பி.இ. மின் மற்றும் மின்னணுப் பொறியியல்
3. பி.இ. மின்னணு மற்றும் தொடர்பியல் பொறியியல்
4. பி.இ. இயந்திரப் பொறியியல்

இக்கல்லூரி வளாகமானது சென்னை-விஜயவாடா தேசிய நெடுஞ்சாலையில் சென்னையில் இருந்து சுமார் 33 கிலோமீட்டர் தொலைவில் உள்ள புதுவயல் கிராமத்தில் அமைந்துள்ளது. இந்த கல்லூரிக்கு   சென்னை, கும்மிடிபூண்டி / சூலூர்பேட்டை / நெல்லூர் / நாயுடுபேட்டை / ஸ்ரீ கலாஹஸ்தி / திருப்பதி ஆகிய இடல்களில் இருந்து பேருந்துகள் மூலம் எளிதில் சென்றடையலாம். சென்னை - கும்மிடிபூண்டி இடையேயான புறநகர் தொடருந்துகள் நிற்கும் காவரைப்பேட்டை தொடருந்து நிலையத்தில் இருந்து கல்லூரி ஒரு   கி.மீ. தொலைவில் உள்ளது. 

இந்த கல்வி நிறுவனமானது வகுப்பு அறைகள், குளிரூட்டப்பட்ட கருத்தரங்கு கூடங்கள், மத்திய நூலகம், துறைசார் நூலகங்கள், இணைய இணைய இணைப்பு வசதி போன்றவற்றுடன் ஒரு பெரிய வளாகத்தில் அமைந்துள்ளது. இங்கு ஆண்களுக்கும் பெண்களுக்கும் தனித்தனி விடுதிகள் உள்ளன.

ஆர்.எம்.கே குழும நிறுவனங்கள்
----------------------------

* ஆர். எம். கே பொறியியல் கல்லூரி
* ஆர். எம். டி. பொறியியல் கல்லூரி
* ஆர்.எம்.கே பொறியியல் மற்றும் தொழில்நுட்ப கல்லூரி
* ஆர். எம். கே. மெட்ரிகுலேஷன் பள்ளி
* ஸ்ரீ துர்கா தேவி பாலிடெக்னிக்
* ஆர். எம். கே. உள்ளுரை பள்ளி

வெளி இணைப்புகள்
---------------

* ஆர்.எம்.கே பொறியியல் கல்லூரி அதிகாரப்பூர்வ தளம்
**புட்டிரெட்டிப்பட்டி சோமேசுவரர் கோயில்** என்பது தர்மபுரி மாவட்டம், தருமபுரியில் இருந்து 27 கிலோமீட்டர் தொலைவில் பாப்பிரெட்டிப்பட்டி வட்டத்தில் புட்டிரெட்டிப்பட்டி என்ற சிற்றூரில் உள்ள ஒரு சிவன் கோயிலாகும்.

கோயில் வரலாறு
-------------

இக்கோயில் புட்டிரெட்டிப்பட்டிக்கு அருகில் உள்ள தாழைநத்தத்தில் விஜயநகர மன்னர் காலத்தில் கட்டப்பட்டது. பிற்காலத்தில் இக்கோயில் பராமரிப்பின்றி சிதைந்த நிலையில் இருந்ததாகவும், இதனால் இக்கோயிலை அப்படியே பெயர்த்தெடுத்து, தாழைநத்தத்தில் இருந்து ஒரு கிலோமீட்டர் தொலைவில் உள்ள புட்டிரெட்டிப்பட்டியில் அதே அமைப்பில் 150 ஆண்டுகளுக்கு முன் கட்டப்பட்டதாகக் கூறப்படுகிறது. இக்கோயிலில் விசயநகர மன்னனான இம்மிடி நரசிம்மன் காலத்தியக் கல்வெட்டு (கி.பி.1501) உள்ளது.

கோயிலமைப்பு
-----------

சோமேஸ்வரர் கோயில் கிழக்கு நோக்கி உள்ளது. இக்கோயில் திருவுண்ணாழி, இடைநாழி, மகாமண்டபம், சோமசுந்தரி ஆலயம் ஆகியவற்றைக் கொண்ட கோயிலாகும். கோயில் மகாமண்டபத்தில் தெற்கே விநாயகரும், வடக்கே முருகனும் உள்ளனர். பரிவார தெய்வங்களாக விநாயகர், காலபைரவர், சூரியன், சந்திரன், ஆகிய தெய்வங்கள் உள்ளனர். அம்பிகை ஆலயம் சோமசுந்தரி என்ற பெயரில் தனியே சிவனின் இடதுபுறம் கிழக்கு நோக்கி உள்ளது. சோமச்சுந்தரி ஆலயம் திருவுணாணாழி, இடைநாழி, மகா மண்டபம் ஆகியவற்றைக் கொண்டு உள்ளது. இக்கோயிலில் சிவலிங்கத்துக்கு அருகில் ஒரு பெரிய பாம்புப் புற்று உள்ளது. இந்தப் புற்றில் பால் வார்த்து நாகபூஜை செய்ய, நாக தோஷங்கள் நீங்கி புத்திரபாக்கியம் உண்டாகிறது என்று மக்கள் நம்புகின்றனர்.

மேற்கோள்கள்
-----------

1. ↑  "100 ஆண்டுகளுக்கு பின்னர் அதிசய நிகழ்வு :கோயில்களில் சிறப்பு வழிபாடு". *செய்தி*. தினகரன். 2 ஆகத்து 2016. 2022-10-19 அன்று மூலம் பரணிடப்பட்டது. 29 அக்டோபர் 2016 அன்று பார்க்கப்பட்டது.
2. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 112.
3. ↑  "நாகதோஷம் விலக ஒரு கோயில்". *கட்டுரை*.. 22 சூலை 2012. 29 அக்டோபர் 2016 அன்று பார்க்கப்பட்டது. External link in `|publisher=` (உதவி)
**ஆர். காளிதாசு** தமிழ்நாட்டின் அரசியல்வாதி ஆவார். அவர் இந்து மக்கள் கட்சியின் மாநில துணைத் தலைவராக இருந்தார்.

படுகொலை
-------

2005 ஆம் ஆண்டு ஜூன் 21 இல் பகல் ஒரு மணிக்கு காளிதாஸ் மற்றும் அவரது மகன் பாலசந்தர் ஆகியோர் மதுரை முனிச்சாலையில் சென்றனர். அவர்களை இஸ்மாயில்புரம் 8 வது தெரு சந்திப்பு அருகில் 2 பேர் [[கத்தி], அரிவாளுடன் வழிமறித்தனர். அருகிலிருந்த ஒரு கடைக்குள், காளிதாஸ் தப்பி ஓடினார். எனினும் காளிதாஸ் ஆயுதங்களால் தாக்கி படுகொலை செய்யப்பட்டார். கொலை செய்யப்பட்ட போது அவருக்கு 55 வயது.

தீர்ப்பு
--------

இவ்வழக்கில் இப்ராகிம்ஷா, முகமது அனிஷ் ஆகியோருக்கு 2008 ஆகஸ்ட் 4 இல் மதுரை விரைவு நீதிமன்றம் ஆயுள் தண்டனை விதித்தது.  உயர்நீதிமன்றக் கிளையில் குற்றவாளிகள் மேல்முறையீடு செய்தனர். மனுதாரர்கள் மீதான குற்றச்சாட்டுக்களை, சந்தேகத்திற்கு இடமின்றி நிரூபிக்க அரசுத் தரப்பு தவறிவிட்டது என உயர்நீதிமன்றமக் கிளை தீர்ப்பு வழங்கியது.  மன்னர் மைதீன் என்பவர் ஜனவரி 2004ல் கொலை செய்யப்பட்டார்.

ஆதாரங்கள்
---------

1. 1 2 3 4  [இந்து அமைப்பு நிர்வாகி கொலை: இருவருக்கு ஆயுள் தண்டனை ரத்து தினமலர் நாளேடு பதிவு செய்த நாள்: பிப் 17,2016]
2. ↑  [இமாம்அலி கூட்டாளி வெட்டிக் கொலை- பட்டபகலில் மதுரையில் பயங்கரம் தமிழ் இந்து நாள் 22 ஜனவரி 2014]
**மு. கார்த்திகேயப் புலவர்** (1819 - 1898) ஈழத்துத் தமிழறிஞரும், புலவரும், நாடகாசிரியரும், இதழாசிரியரும் ஆவார். வேதாகமங்களை நன்கு கற்றறிந்தவர். 1886 ஆம் ஆண்டில் *உதயபானு* என்ற இதழை ஆரம்பித்து வெளியிட்டு வந்தார்.

வாழ்க்கைக் குறிப்பு
-------------------

யாழ்ப்பாணம், காரைநகரில் முருகேசையர் என்பவருக்குப் பிறந்தவர் கார்த்திகேயப் புலவர். தனது தந்தையிடம் இருந்து தமிழையும், காரைநகரைச் சேர்ந்த சுவாமிநாத தேசிகரிடம் இருந்து வடமொழியையும் கற்றார். பின்னர் தமதூரைச் சேர்ந்த சண்முகம்பிள்ளை என்பவரிடம் கல்வி கற்றார். ஆறுமுக நாவலரின் ஆசிரியரான இருபாலை சேனாதிராச முதலியாரிடம் தமிழ் இலக்கணத்தை முறையாகப் பயின்றார். தமது ஊரிலேயே பாடசாலை ஒன்றை ஆரம்பித்து அதன் ஆசிரியராக இருந்து பல மாணவர்களைப் பயிற்றுவித்தார்.

நாடகங்கள்
---------

கார்த்திகேயப் புலவர் கந்த புராணத்தில் வரும் சூரபதுமனின் சரித்திரத்தை நாடகமாக இயற்றி நடிப்பித்தார். மகாபாரதக் கதாபாத்திரமான சந்திரவண்னனின் சரித்திரத்தையும் நாடகமாக எழுதினார்.

எழுதிய நூல்கள்
--------------

இளமையிலேயே கவிகள் இயற்றும் ஆற்றல் பெற்றிருந்த இவர் தமது தந்தையால் பாடப்பெற்ற *தன்னையமகவந்தாதியின்* கடைசி 30 செய்யுள்களையும் பாடி நிரப்பினார். இவர் இயற்றிய நூல்கள்:

* திருத்தில்லைப் பல்சந்தமாலை
* திண்ணபுரத் திரிபந்தாதி
* நகுலேசரியமக அந்தாதி
* திக்கைத் திரிபந்தாதி
* வண்ணைத் திரிபந்தாதி

மேற்கோள்கள்
-----------

1. 1 2 3 4  க. வைத்தீசுவரக் குருக்கள், தொகுப்பாசிரியர் (1967). *காரைநகர்ச் சைவமகாசபை பொன்விழா மலர்*. பக். 149.
2. 1 2 3 4 5 6  மு. கணபதிப்பிள்ளை (1967). "ஈழநாட்டின் தமிழ்ச் சுடர்மணிகள்". பாரி நிலையம். p. 77. 15 திசம்பர் 2019 அன்று பார்க்கப்பட்டது.
**சில்பி** (1919 - 10 ஜனவரி 1983) என அறியப்பட்ட பி. எம். சீனிவாசன் தமிழகத்தின் பிரபல கோட்டோவியராக வாழ்ந்து மறைந்தவர். கும்பகோணம் அருகிலுள்ள புலியூரில் பிறந்தவர். நாமக்கல் கவிஞரால் இவரது திறமை அடையாளம் காணப்பட்டு ஓவியக்கல்லூரியில் சேர ஊக்குவிக்கப்பட்டார்.

திருக்கோயில்களுக்கு நேரடியாகச் சென்று தங்கியிருந்து அங்குள்ள சிற்பங்களின் அழகையும் தெய்வத் திருவுருவங்களையும் ஓவியமாக வரைந்தவர். இவரது படைப்புகள் ஆனந்த விகடன் போன்ற தமிழிதழ்களில் வெளிவந்தன.

வாழ்க்கை
--------

இவர் சென்னைக் கலைக்கல்லூரியிலும் சென்னை அரசு நுண்கலைக் கல்லூரியிலும் ஓவியம் பயின்றவர், ஆனந்த விகடன் இதழில் அரசியல் நிகழ்வுகளையும் சமூக நிகழ்வுகளையும் ஓவியமாக வரைந்தவர். மேலும் ஆனந்தவிகடனில் பணியாற்றிய ஓவியர் மாலியைத் தனது வழிகாட்டியாகக் கருதினார். இவர் கோயில் சிற்பங்களை வரைவதைக் கண்டு மாலி இவருக்கு *சில்பி* எனும் பெயரைச் சூட்டினார். மிகுந்த பக்தியுடைய சில்பி ஆனந்த விகடனில் பணியாற்றிய 22 வருடங்களில் தனது திறமையை பலமடங்கு வளர்த்துக் கொண்டார். 

1948 முதல் 1961 வரை ஆனந்த விகடன் இதழ்களில் தென்னிந்தியக் கோயில்களில் ஓவியங்களைத் *தென்னாட்டுச் செல்வங்கள்* எனும் தலைப்பில் வரைந்தார்.

1945 முதல் 1967 வரை விகடனில் பணியாற்றிவிட்டு பின்னர் அதிலிருந்து விலகிய பின்னர் கலைமகள், அமுதசுரபி, தினமணி கதிர் உள்ளிட்ட பல பத்திரிகைகளில் ஓவியங்கள் வரைந்தார். தென்னிந்தியாவின் முக்கியக் கோயில்கள் அனைத்திற்கும் சென்று ஓவியம் வரைந்துள்ளார் *சில்பி*. பக்தர்கள் தரிசனம் முடித்துக் கிளம்பிய பின்னர் இரவிலே ஓவியங்கள் வரைந்தார். இவருடைய ஓவியங்களில் உண்மைத்தன்மை அதிக அளவு இருப்பதால் பக்தர்கள் இவரது ஓவியத்தை தம் வீட்டின் கடவுள் அறையில் வைத்து பூசித்து வணங்கினர்.

’தென்னாட்டு செல்வங்கள்’ நூல்
----------------------------

இவரது ஓவியங்கள் தொகுக்கப்பட்டு ’தென்னாட்டு செல்வங்கள்’ என்ற தலைப்பில் நூலாக விகடனால் வெளியிடப்பட்டது..
இந்நூல் குறித்து சட்டரீதியான பதிப்புரிமைச் சிக்கல்கள் எழுந்தன.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

மேற்கோள்கள்
-----------

1. 1 2 3
2. ↑
3. ↑
4. ↑

வெளியிணைப்புகள்
---------------

* 
* சில்பியின் ஓவியங்கள்
* சில்பியின் ஓவியங்கள்
* வலைப்பூ
* பரணிடப்பட்டது 2011-04-05 at the வந்தவழி இயந்திரம்
* 
* 
*
**சில்வன் டோம்கின்சு** (Silvan Solomon Tomkins 4 சூன் 1911–10 சூன் 1991) என்பவர் உளவியல் அறிஞர் மற்றும் மனித ஆளுமை பற்றிய ஆய்வாளர் ஆவார்.

அபெக்ட் இமேஜரி கான்சியஸ்னஸ் என்னும் இவர் எழுதிய நூல் 4 தொகுதிகளில் வெளி வந்துள்ளது. இந்த நூல் மேலும் பல ஆய்வு நூல்கள் வெளி வருவதற்கு அடிப்படையாய் அமைந்தது.

சில்வன் டோம்கின்சு அமெரிக்காவின் பிலடெல்பியாவில் பிறந்தார். இவருடைய தந்தை இரசியாவைச் சேர்ந்த பல் மருத்துவர் ஆவார்.

பணிகள்
------

1936 முதல் 1943 வரை ஆர்வர்ட் உளவியல் மருத்துவமனையில் ஆய்வு உதவியாளராக இருந்தார்.
ஆர்வர்டு பல்கலைக்கழகம், பிரின்ஸ்டன் பல்கலைக்கழகம், நியூயார்க்கில் உள்ள சிட்டி பல்கலைக்கழகம், ரட்கர்ஸ் பல்கலைக் கழகம் பெனிசில்வேனியா பல்கலைக்கழகம் ஆகியவற்றில் கற்பிக்கும் பேராசிரியராகவும் ஆராய்ச்சியாளராகவும் பணி செய்தார்.

கருத்துகள்
----------

சினமும் மகிழ்ச்சியும் மனிதனின் இயக்கத்தை எவ்வாறு கொண்டு செல்கிறது என்பதையும் ஒவ்வொரு உணர்வையும் மனவியல் தத்துவத்துடன் தொடர்புப்படுத்தியும் விளக்கமான தேற்றத்தை முன் வைத்தார்.

மனித உணர்வுகளும் உந்துதல்களும் எவ்வாறு தொடர்புகொண்டன என்பது பற்றியும் மனித உணர்ச்சிகள் எவ்வாறு ஆளுமையை வடிவமைக்கிறது, பண்பாடு நடத்தை ஆகியவற்றை எப்படி உருவாக்குகிறது என்பது பற்றியும் டோம்கின்சு ஆய்ந்து விளக்கினார்.

மேற்கோள்
--------

1. ↑

வெளி இணைப்புகள்
---------------

* Silvan Tomkins Institute
* Anecdotes about Tomkins பரணிடப்பட்டது 2015-11-17 at the வந்தவழி இயந்திரம் from *Blink*, by Malcolm Gladwell
* பரணிடப்பட்டது 2006-06-22 at the வந்தவழி இயந்திரம்
* பரணிடப்பட்டது 2009-02-20 at the வந்தவழி இயந்திரம்
**பெரிய நாயகி மாதா ஆலயம்** ஒரு கிருத்துவப் தேவாலயமாகும். இது புதுக்கோட்டை மாவட்டத்தின் ஆவூரில் அமைந்துள்ளது. இக்கோவில், சுற்றுலாத் தலமாகவும் விளங்குகிறது.

அமைவிடம்
--------

ஆவூரின் அமைவிடம்
இந்த ஆலயம் தமிழ்நாட்டில், புதுக்கோட்டை மாவட்டம், விராலிமலை ஒன்றியத்தில் ஆவூா்  என்ற கிராமத்தில் உள்ளது. திருச்சியிலிருந்து 18 கி.மீ. தூரத்திலும், கீரனுாாிலிருந்து 20 கி.மீ. தூரத்திலும் விராலிமலையிலிருந்து 20 கி.மீ. தூரத்திலும் இவ்வாலயம் அமைந்துள்ளது.

வரலாறு
------

1697 ஆம் ஆண்டில், இயேசு சபையைச் சாா்ந்த பொிய சஞ்சீவி நாதா் எனும் அருட்தந்தை வெனான்ஸியுஸ் புட்சே பழைய ஆவூாில் ஒரு சிற்றாலயம் கட்டி, அதனை விண்ணேற்பு அன்னைக்கு அா்ப்பணித்தாா். பின்னர் புதிய ஆவூா் எனும் கிராமம் அருட்தந்தை. பிரான்சிஸ் ஹோமன் என்பவரால் ஏற்படுத்தப்பட்டது. தற்போதுள்ள ஆலயம், வீரமாமுனிவரால்  1750 ஆம் ஆண்டு கட்டப்பட்டது. சிலுவை வடிவில் அமைந்துள்ளது இதன் தனிச் சிறப்பாகும்.

மேற்கோள்கள்
-----------

1. ↑
2. ↑
3. ↑  மாலை மலர்-ஆன்மீகம்- ஆவூர் பெரிய நாயகி மாதா ஆலயம். நாள்:நவம்பர் 21, 2020

வெளியிணைப்புகள்
---------------

* ஆவூர் பெரியநாயகி மாதா ஆலயம்
* புதுக்கோட்டை மாவட்டச் சுற்றுலாத்தலங்கள்
**இலவசப்பண்டம்** எனப்படுவது பொருளியலின்படி கிடைப்பருமையற்ற பண்டம் ஆகும். இலவசப் பண்டங்கள் உற்பத்தி செலவற்றவை, விலை பெறாது, பரந்தளவு காணப்படும், நேரடியாக நுகர்விற்கு உட்படுத்தப்படும், நுகர்வில் போட்டி காணப்படாது. இப் பண்டங்களுக்கானசந்தர்ப்பச்செலவு பூச்சியமாகும்.

உ-ம்: மழைநீர், காற்று, சூரியஓளி, சட்டக் கட்டுபாடற்ற அறிவுசார் பொருட்கள், சிந்தனைகள்

கொள்வனவின்போது இலவசமாகக் கிடைக்கும் பண்டங்கள் அதாவது பூச்சிய விலைக்குக் கிடைக்கும் பண்டங்கள் எல்லாம் பொருளியலில் இலவசப் பண்டமாகாது. காரணம் இவற்றின் உற்பத்திக்கு கிடைப்பருமையான வளங்கள் உபயோகப்பட்டிருக்கும்.

இலவசப்பண்டமாக இருப்பவை கிடைப்பருமை காரணமாக பொருளாதார பண்டமாக மாறும் சாத்தியமுள்ளது.

| * பா
* உ
* தொ
பண்டங்களின் வகைகள் |
| --- |
| 
* கூட்டுரிமைப் பண்டம் (*social good*)
* தனியார் உரிமப் பண்டம்
* பொதுப் பண்டம்
* பொதும வளம் (*common-pool resource*)
* குழுவுரிமைப் பண்டம்
* மக்களுரிமைப் பண்டம்

 |
| 
* போட்டிப் பண்டம் மற்றும் விலக்கமுடியாப் பண்டம்
* இணைப்புப் பண்டம்
* பிரதியீட்டுப் பண்டம்
* இலவசப் பண்டம்
* அருமைப் பண்டம், (*positional good*)

 |
| 
* durable good
* non-durable good
* இடைப் பண்டம் (*producer good*)
* final good
* நுகர்வுப் பண்டம்
* மூலதனப் பண்டம்.
* இழிவுப் பண்டம்
* இன்றியமையாப் பண்டம்
* ஆடம்பரப் பண்டம்
* வெப்லன் பண்டம்
* கிப்பன் பண்டம்
* superior good
* தேடு பண்டம்
* (post-)experience good
* merit good
* credence good
* demerit good

 |
**தேற்றாத்தீவு** என்பது இலங்கையின் கிழக்கு மாகாணம், மட்டக்களப்பு மாவட்டத்தில் அமைந்துள்ள ஒரு கரையோரக் கிராமம் ஆகும். இது மட்டக்களப்பு மாநகரின் தெற்கே மட்டக்களப்பு-கல்முனை பிரதான வீதியில் 24 கிலோமீற்றர் தொலைவில் அமைந்துள்ளது. இதன் கிழக்கே வங்காள விரிகுடாக் கடலும், தெற்கே களுதாவளைக் கிராமமும், மேற்கே மட்டக்களப்பு வாவியும் எல்லைகளாக அமைந்துள்ளன. இக்கிராமத்தின் பரப்பளவு ஏறத்தாழ 4,000 சதுர கிலோமீற்றர்களைக் கொண்டதாக உள்ளது.

பெயர்க் காரணம்
--------------

முன்னைய காலங்களில் தேன்கதலி (தேற்றா) வாழை இக்கிராமத்தின் பல இடங்களிலும் ஆங்காங்கே காணப்பட்டது. ஆத்துடன் தீவு போன்ற தரைத்தோற்ற அமைப்பை உடையதாக இக் கிராமம் காணப்பட்டதாக அறிய முடிகின்றது.

புவியியல்
---------

மண்முனை தெற்கு எருவில் பற்று பிரதேச செயலகத்திற்குட்பட்ட தேற்றாத்தீவுக் கிராமம், பட்டிருப்பு தேர்தல் தொகுதிக்குள் உள்ளடக்கப்பட்டுள்ளது. ஆரம்பகாலம் தொட்டு 1ம் குறிச்சி, 2ம் குறிச்சி என்று பிரிக்கப்பட்டு உள்ளது. பின்னாளில் நிர்வாக நடவடிக்கைகளுக்காக பிரதேச சபையினால் தேற்றாத்தீவு தெற்கு, தேற்றாத்தீவு தெற்கு 1, தேற்றாத்தீவு தெற்கு 2, தேற்றாத்தீவு தேற்றாத்தீவு வடக்கு என்று பிரிக்கப்பட்டு அவை ஒவ்வொரு பிரிவிற்கும் ஒவ்வொரு கிராம சேவையாளர் வீதம் பணியாற்றுகின்றனர்.

காலநிலை
-------

இவ்வூரில் மார்ச் மாதம் முதல் மே மாதம் வரையிலான காலப்பகுதியில் சராசரியாக 32 பாகை செல்சியசு வெப்பநிலையும், நவம்பர் தொடக்கம் பெப்ரவரி வரை அதிக மழை வீழ்ச்சி கொண்டதாக 15 பாகை செல்சியசு வெப்பநிலையும் காணப்படுகிறது. 1400 மில்லிமீற்றர் மழைவீழ்ச்சியையும் இவ்வூர் பெறுகிறது.

மக்கள்
------

தேற்றாத்தீவுக் கிராமம் இன்றளவில் ஏறத்தாழ 6000 சனத்தொகையைக் கொண்டதாக உள்ளது.[] தேற்றாத்தீவின் தெற்கே 'குடியிருப்பு' எனும் சமூகத்தார் வாழ்ந்து வருகின்றனர். இவர்கள் குறிப்பிட்ட காலத்திற்கு முன்னர் அங்கு குடியேற்றப்பட்டதாக அறிய முடிகின்றது.

பாடசாலைகள்
----------

ஆரம்ப காலத்தில் இங்கு றோமன் கத்தோலிக்க பாடசாலை உருவாக்கப்பட்டது. இது 1990 இல் தேற்றாத்தீவு மகா வித்தியாலயம் என பெயர் மாற்றம் பெற்றது. அத்துடன் இங்கு தேற்றாத்தீவு சிவகலை வித்தியாலயமும், நான்கு பாலர் பாடசாலைகளும் உள்ளன.

இங்குள்ள கோயில்கள்
------------------

* தேற்றாத்தீவு கொம்புச்சந்திப் பிள்ளையார் ஆலயம்
* தேற்றாத்தீவு கண்ணகி அம்மன் ஆலயம்
* தேற்றாத்தீவு வடபத்திரகாளி அம்மாள் ஆலயம்
* தேற்றாத்தீவு பால முருகன் ஆலயம்
* தேற்றாத்தீவு ஆதி விரபத்திரர் ஆலயம்
* தேற்றாத்தீவு நாகதம்மிரான் ஆலயம்
* தேற்றாத்தீவு புனித யூதா ததேயு திருத்தலம்
**இலவுரா தான்லி** *(Laura Danly)* ஓர் அமெரிக்க வானியலாளரும் கல்வியியலாளரும் ஆவார். இவர் இப்போது இலாசு ஏஞ்சலீசில் உள்ள கிரிபித் வான்காணகத்தின் பொறுப்பாளராகப் பணிபுரிகிறார். இதற்கு முன்பு இவர் இயற்கை அறிவியல் தென்வர் அருங்காட்சியகத்தில் விண்வெளி அறிவியல் துறைத்தலைவராக இருந்துள்ளார்.

இதற்கும் முன்பு, இவர் தென்வர் பல்கலைக்கழகத்தில் உதவிப் பேராசிரியராகவும் பொமோனா கல்லூரியில் வருகைதரு உதவிப் பேராசிரியராகவும் இருந்தார். இப்பதவிகளை வகித்தபோது, இவர் வானியல், தொல்வானியல், சூரிய இயற்பியல், வான் ஒளிப்படவியல், வானுயிரியல் ஆகிய புலங்களுக்கான பாடத்திட்டங்களை உருவாக்கினார்.

இவர் மேரிலாந்து, பால்டிமோரில் உள்ள விண்வெளித் தொலைநோக்கி அறிவியல் நிறுவனத்தில் பல ஆண்டுகள் பணிபுரிந்தார். இங்கே கல்விசார்ந்த திட்ட அறிவியலாளராகவும் உதவி வானியலாளராகவும் அபுள் ஆய்வுறுப்பினராகவும் பல பதவிகளில் இருந்துள்ளார். மேலும் இவர் தன் முதுமுனைவர் ஆய்வையும் விண்வெளித் தொலைநோக்கி அறிவியல் நிறுவனத்திலேயே மேற்கொண்டார்.

வானியலாளராக இவர் பரந்து விரிந்த நோக்கீட்டுப் பட்டறிவு வாய்ந்தவர். இவர் இவர் அபுள் விண்வெளித் தொலைநோக்கி வழியாக 441 புற ஊதாக் கதிர் நோக்கீடுகளைச் செய்துள்ளார். மேலும், ஒளியியல், கதிர்வீச்சு நோக்கீடுகளைப் பல் நூறுமணி நேரத்துக்கு கிட் தேசிய வான்காணகத்திலும் மெக்டொனால்டு வான்காணகத்திலும் செரோ தோலோலோ அமெரிக்க வான்காணகத்திலும் தேசியக் கதிர்வீச்சு வான்காணகத்திலும் மேற்கொண்டுள்ளார்.

இவர் 1991 இல் மகளிர் அறிவியல் பேரவையை உருவாக்கி இளம்பெண்கள் அறிவியலில் பணிமேற்கொள்ள ஊக்கப்படுத்தினார். அவர்கள் பல்வேறு துறைகளில் பணிபுரியும் சிறந்த பெண் அறிவியலாளர்களையும் பொறியாளர்களையும் சந்தித்து தாம் மேற்கொள்ள விரும்பும் அறிவியல் புலங்களைப் பற்றி அளவளாவ ஏற்பாடுகள் செய்தார். In 1993, Danly co-authored The Baltimore Charter for Women in Astronomy வானியலில் சிறுபான்மையினராக உள்ள மகளிரின் அக்கறைகளையும் இள மகளிருக்கு அறிமுகப்படுத்தினார்.

இவர் இயற்பியலில் இளங்கலைப் பட்டத்தை யேல் பல்கலைக்கழகத்திலும் வானியலில் முனைவர் பட்டத்தை விசுகான்சின்-மேடிசன் பல்கலைக்கழகத்திலும் பெற்றார்.

புடவி (*The Universe*), புடவி எப்படி வேலை செய்கிறது ( *How the Universe Works* )ஆகிய தொலைக்காட்சித் தொடர்களில் விருந்து அறிவியலாளராக தோன்றி நடித்துள்ளார்.

இவர் 2009 அக்தோபர் 21 இல், காசினி-ஐகன்சு இலக்குத் திட்டத்தில் இருந்து காரிக்கோள் பயணத்திட்டம் வரையிலான அண்மை விண்வெளி ஆய்வில் ஈடுபட்ட அறிவியலாளர்களை அறிமுகப்படுத்தி விரிவுரை ஆற்றியுள்ளார். .

மேற்கோள்கள்
-----------

1. ↑  STScI: WSF History
2. ↑  "The Baltimore Charter for Women In Astronomy". August 7, 2017 அன்று பார்க்கப்பட்டது.
3. ↑  Women at Work: A Meeting on the Status of Women in Astronomy
4. ↑  IMDB: Laura Danly
5. ↑  JPL Youtube post

வெளி இணைப்புகள்
---------------

* Griffith Observatory
**பூச்சிக்கண்** (என்டோமோபியா)(*Entomopia*)("பூச்சி "மற்றும் "கண் "என்பதற்கான கிரேக்க சொல்லிருந்து) என்பது பூச்சிக்கண் எனப்படும் பாலியோப்பியா எனப்படும் பலபார்வையின் ஒரு நிலையாகும். இதில் ஒரே காட்சிப் படம் பல பிரதிகளின் கட்டம் போன்ற வடிவத்தை கொடுக்கும்.

என்டோமோபியா, பின்மடல் குறைபாடு, பார்வை ஒருங்கிணைப்பு மற்றும் சரிசெய்தல் குறைபாடுகள் அல்லது கெமியானோபிக் தளத்தில் மோசமான பார்வை இடப்பெயர்ச்சி காரணமாக முழுமையற்ற காட்சி செயலாக்கம் காரணமாக இருக்கலாம். இக்குறைபாட்டின் காரணங்கள் என்னவென்பது சரியாகத் தெரியவில்லை என்ற போதிலும் சிகிச்சை மட்டுமே ஆறுதலாக இருக்கலாம்.

*

மேற்கோள்கள்
-----------

1. ↑  Jaime R. Lopez; Bruce T. Adornato; W. F. Hoyt (1993). ""Entomopia": a remarkable case of cerebral polyopia". *Neurology (journal)* **43** (10): 2145–2146. doi:10.1212/wnl.43.10.2145. பப்மெட்:8413985. .
2. ↑  M. B. Bender (1945). "Polyopia and monocular diplopia of cerebral origin". *Archives of Neurology and Psychiatry* **54** (5): 323–328. doi:10.1001/archneurpsyc.1945.02300110007002. .
3. 1 2  Andrew J. Larner (2006). "Entomopia". *Advances in Clinical Neuroscience and Rehabilitation* **6** (4): 30. .
**பெரிய டையோமெதி தீவு** (**Big Diomede Island**), ருசியாவின் சைபீரியாவையும், வட அமெரிக்காவின் அலாஸ்காவையும் பிரிக்கும் தீவு ஆகும். இது பெரிங் கடலின் பெரிங் நீரிணையில் உள்ள டையோமெதி தீவுகளில் ஒன்றான சிறிய டையோமெதி தீவுக்கு அருகில் உள்ளது. இது ருசியாவின் சுகோத்கா தன்னாட்சி வட்டாரத்தின் கீழ் உள்ளது. இது அமெரிக்காவையும், ருசியாவையும் பிரிக்கும் எல்லைக்கோட்டிற்கு மிக மிக அருகில் உள்ளது. 1867-ஆம் ஆண்டில் அலாஸ்காவை ருசியா பேரரசரிடமிருந்து, அமெரிக்க ஐக்கிய நாடுகள் விலைக்கு வாங்கிய போது, பெரிய டையோமெதி தீவிற்கும், அதன் கிழக்கில் உள்ள அமெரிக்காவின் சிறிய டையோமெதி தீவிற்கும் இடையே 1.3 கிலோ மீட்டர் தொலைவில் பன்னாட்டு கடல் எல்லை கோடு வரையறுக்கப்பட்டது.

புவியியல்
---------

ருசியாவின் தூரக் கிழக்கில் உள்ள பெரிய டையோமெதி தீவு 29 சதுர கிலோ மீட்டர் பரப்பளவு கொண்டது. இது ருசியாவின கிழக்கில் உள்ள சுகோத்கா மூவலந்தீவிற்கு தென்கிழக்கில் 45 கிலோ மீட்டர் தொலைவில் பெரிங் கடலில் உள்ளது. இதன் வடக்கில் சுக்ச்சி கடல் உள்ளது. இது 65°46′52″N 169°03′25″W﻿ / ﻿65.78111°N 169.05694°W﻿ / 65.78111; -169.05694 பாகையில் உள்ளது. அமெரிக்காவின் அலாஸ்கா மற்றும் ருசியாவிற்கு இடையே உள்ள பன்னாட்டு கடல் எல்லைக் கோடு, இத்தீவிலிருந்து 1.3 கிலோ மீட்டர் தொலைவில் உள்ளது. இத்தீவில் ஒரு உலங்கு வானூர்தி நிலையம் உள்ளது.

இதனையும் காண்க
--------------

* சிறிய டையோமெதி தீவு
* டையோமெதி தீவுகள்

மேற்கோள்கள்
-----------

1. ↑   "Diomede Islands". *Funk & Wagnalls New Encyclopedia*. (2006). World Almanac Education Group.
2. ↑  Wikimapia
**மு.கண்ணப்பன்** என்பவர் ஓர் இந்திய அரசியல்வாதி ஆவார். இவர் 1999 - 2004 காலகட்டத்தில் ஏ. பி. வாஜ்பாயின் அமைச்சரவையில் மரபு சாரா எரி சக்தி துறை அமைச்சராக இருந்தார். தமிழ்நாடு சட்டமன்ற உறுப்பினருமான மேலும் இவர் 1967 மற்றும் 1972 ஆம் ஆண்டுகளில் நடந்த தமிழ்நாடு சட்டமன்ற தேர்தல்களில், கிணத்துக்கடவு தொகுதியில் இருந்து, திராவிட முன்னேற்றக் கழக வேட்பாளராக போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். 

1969 - 1975 ஆம் ஆண்டுகளுக்கு இடைப்பட்ட காலத்தில் தமிழ்நாட்டில் இந்து சமய அறநிலையத் துறை மற்றும் பால் வளத்துறை அமைச்சராக இருந்தார். 1989 இல் நெடுஞ்சாலை, வீட்டுவசதி மற்றும் துறைமுக அமைச்சராக திமுக அமைச்சரவையில் இடம்பெற்றார். மேலும் அவர் மு. கருணாநிதி அரசாங்கத்தில் மாநில போக்குவரத்து அமைச்சராகவும் பொறுப்புவகித்தார். 1980களில் தேர்தலில் தோல்வியுற்ற தி.மு.க.வை புதுப்பிப்பதில் அவர் தீவிரமாக பணியாற்றினார். 1994 இல், தி.மு.கவுடன் கருத்துவேறுபாடு கொண்டு கட்சியில் இருந்து விலகி மதிமுக கட்சியை நிறுவியவர்களில் இவரும் ஒருவராவார். அவர் 1996 தேர்தலில் சிங்கநல்லூர் தொகுதியில் போட்டியிட்டு தோல்வியடைந்தார். ஆனால் 1999இல் பாஜக கூட்டணியில் திருச்செங்கோடு நாடாளுமன்ற தொகுதியில் போட்டியிட்டு வெற்றி பெற்று, மத்திய அமைச்சரவையில் அமைச்சரானார். 2006இல், அவர் மீண்டும் மாநில அரசியலுக்குத் திரும்பி கோயம்புத்தூர் மாவட்டம், தொண்டமுத்தூர் சட்டமன்றத் தொகுதியில் போட்டியிட்டு, தமிழ் மாநில காங்கிரஸ் கட்சியைச் சேர்ந்த எஸ். ஆர். பாலசுப்ரமணியனை இவர் தோற்கடித்தார்.

அவசர நிலைக்காலத்தில் கருணாநிதியிடம் பணியாற்ற பலரும் பயந்த காலத்தில் கருணாநிதியின் (கார்) மகிழுந்தை அவருக்கு துணிச்சலாக ஓட்டியதால் கண்ணப்பனை கருணாநிதி அவர்கள் அடிக்கடி "காரோட்டி கண்ணப்பா" என்று செல்லமாக கூறுவார். 2008 நடுப்பகுதியில் கருணாநிதி மருத்துவமனையில் அனுமதிக்கபட்டபோது இருவரும் சமரசம் செய்துகொண்டதால் திமுகவில் மீண்டும் கண்ணப்பன் இணைந்தார்.

கண்ணப்பனின் மகனான எம். கே. முத்து, தன் தந்தையைப் பின்பற்றி தி.மு.க. உறுப்பினராக அரசியலில் இருக்கிறார். கண்ணப்பனின் பேரன் நந்தா ஒரு பிரபல நடிகர் ஆவார். இவர் மௌனம் பேசியதே, ஈரம் போன்ற திரைப்படங்களில் நடித்தார்.

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2018-02-22 அன்று பார்க்கப்பட்டது.
2. ↑  "1971 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2018-02-22 அன்று பார்க்கப்பட்டது.
3. ↑  Kolappan, B. (21 April 2016). "Descendants shine in party of rising sun". *The Hindu*. Archived from the original on 2016-04-21. .
**பெரிய பாமிர்** (**Great Pamir** or **Big Pamir**) ஆப்கானித்தான் நாட்டின் கிழக்கில் உள்ள படாக்சான் மாகாணத்தில் அமைந்த வக்கான் மாவட்டத்தின் கிழக்கில் **U** வடிவத்தில் அமைந்த புல்வெளி சமவெளியாகும். இதனை **பாமிர் சமவெளி** என்றும் அழைப்பர். இதன் அருகில் பாமிர் மலைகள் மற்றும் வடக்கில் தஜிகிஸ்தான் நாடும் அமைந்துள்ளது. பெரிய பாமிரின் முடிவில் *சோர்கோ ஏரி* அமைந்துள்ளது. 

பெரிய பாமிர் சமவெளி 60 கிலோ மீட்டர் நீளம் கொண்டது.  இதன் வடக்கில் தெற்கத்திய அலிச்சூர் மலைத்தொடர்களும் மற்றும் தெற்கில் நிக்கோலஸ் மலைத்தொடரும் மற்றும் வாக்கன் மலைத்தொடரும் அமைந்துள்ளது.

கோடைகாலத்தில் பெரிய பாமிர் புல் சமவெளியை ஆடு, மாடுகள் மேய்ப்பதற்கு ஆப்கானிய வக்கான் மக்களும், கிர்கிஸ் மக்களும் பயன்படுத்துகின்றனர்.

ஆப்கானித்தான் நாட்டின் உயர்ந்த மலைப்பகுதியில் அமைந்த பெரிய பாமிர் சமவெளியில் உற்பத்தி ஆகும் அபாக்கான், மஞ்ஜுலாக், சர்காஸ் மற்றும் துலிபாய் ஆறுகள் பாமிர் ஆற்றில் கலக்கிறது. மேலும் இப்பகுதியில் 57,700 எக்டேர் பரப்பளவு கொண்ட காட்டுயிர் காப்பகம் அமைந்துள்ளது.

மேற்கோள்கள்
-----------

1. ↑  Felmy, Sabine; Kreutzmann, Hermann (2004). "Wakhan Woluswali in Badakhshan". *Erdkunde* **58**: 97–117. doi:10.3112/erdkunde.2004.02.01. .
2. ↑  Lonely Planet (2007):' *Afghanistan* p.170
3. ↑  Aga Khan Development Network (2010): *Wakhan and the Afghan Pamir* பரணிடப்பட்டது 2011-01-23 at the வந்தவழி இயந்திரம்
4. ↑  Ostrowski, Stéphane (January 2007), *Wakhi Livestock in Big Pamir in 2006* (PDF), United States Agency for International Development, 2010-07-23 அன்று பார்க்கப்பட்டது
5. ↑  "Big Pamir". *BirdLife Data Zone*. BirdLife International. 2021. 13 March 2021 அன்று பார்க்கப்பட்டது.
**உ. தனியரசு** (U.Thaniyarasu), ஓர் தமிழக அரசியல்வாதி ஆவார். தாராபுரத்தை சேர்ந்த இவர் 2016 முதல் 2021 வரை காங்கேயம் சட்டமன்றத் தொகுதி உறுப்பினராக இருந்தார்.

ஆரம்பகால வாழ்க்கை
-----------------

ஈரோடு மாவட்டம் ( தற்போதைய திருப்பூர் மாவட்டம் ) தாராபுரம் வட்டம், கவுண்டச்சிபுதூர் என்ற கிராமத்தில் உடையாக்கவுண்டர், பழனியம்மாள் தம்பதிக்கு இரண்டாவது மகனாக மார்ச் 20 1967ல் பிறந்தார். கவுண்டச்சிபுதுரில் ஆரம்ப கல்வியும், மேல்நிலைப்பள்ளி தாராபுரத்திலும் கற்றார்.

அரசியல்
-------

முதுகலை அரசியல் அறிவியல் பயின்றார். தன் இனத்திற்கான அரசியல் அதிகாரத்திற்காகவும் சமூக பாதுகாப்பிற்காகவும் தொடங்கப்பட்ட இயக்கங்கள், கட்சிகள் தோல்வியுற்று, முடங்கியதால், அரசியல், பொருளியியல், சமுக பாதுகாப்பு, இட ஒதுக்கீடு, ஆட்சி அதிகாரத்தில் தன் இனத்திற்குரிய பங்கீடு தேவை என்று கருதி மார்ச் 14 2001ம் ஆண்டு கோவை S.N.அரங்கத்தில் நூற்றுக்கும் குறைவான உறுப்பினர்களை வைத்து தமிழ்நாடு கொங்கு இளைஞர் பேரவை என்ற அமைப்பை தொடங்கினார்.

வேளாளர், கவுண்டர் இன சாமானிய மக்களிடையே சமநீதி ஏற்படுத்தி அரசியல் விழிப்புணர்வு பெற்று அதிகாரம் பெற வேண்டி 7 மாநாடுகள் தமிழ்நாடு கொங்கு இளைஞர் பேரவையின் சார்பாக நடத்தி உள்ளார்.[]

சட்டமன்ற உறுப்பினர்
-------------------

கடந்த 2011ம் ஆண்டு 14ம் சட்டமன்ற தேர்தலில் அதிமுக கூட்டணியில் உ.தனியரசு அவர்கள் நாமக்கல் மாவட்டம், பரமத்தி வேலூர் சட்டமன்ற தொகுதியில், போட்டியிட்டு 31,018 வாக்குகள் வித்தியாசத்தில் வெற்றி பெற்றார்.

2016ல் நடந்த சட்டமன்ற தேர்தலில் உ.தனியரசு தலைமையிலான தமிழ்நாடு கொங்கு இளைஞர் பேரவை, அதிமுகவுடன் கூட்டணி வைத்து காங்கேயம் தொகுதியில் 13,135 வாக்குகள் வித்தியாசத்தில் வெற்றி பெற்றார்.

மேற்கோள்கள்
-----------

1. ↑
2. ↑
3. ↑
4. ↑  "Kangayam Assembly Election 2016 Latest News & Results". *India.com* (ஆங்கிலம்). 2021-09-29 அன்று பார்க்கப்பட்டது.

வெளியிணைப்புகள்
---------------

* தமிழ்நாடு கொங்கு இளைஞர் பேரவை மாநாடு
* U.Thaniyarasu
[*தொடர்பிழந்த இணைப்பு*]
**அமர் சிங் சம்கிலா** (*Amar Singh Chamkila*) என பொதுமேடைகளில் பரவலாக அறியப்படும் **தன்னி ராம்** (*Dhanni Ram*, 21 சூலை 1961 – 8 மார்ச் 1988), புகழ்பெற்ற பஞ்சாபி பாடகரும் பாடலாசிரியரும் இசைக்கலைஞரும் இசையமைப்பாளரும் ஆவார். அமர்சிங் சம்கிலா தனது மனைவி அமர்ஜ்யோத்துடன் இணைந்து பாடி வந்தார். இருவரும் மார்ச் 8, 1988இல் அடையாளம் காணபடாத இளைஞர்களால் சுட்டுக் கொல்லப்பட்டனர்.

பஞ்சாபின் மிகச் சிறந்த மேடைப் பாடகர்களில் சம்கிலா ஒருவராகத் திகழ்ந்தார். தான் வளர்ந்த பஞ்சாபி சிற்றூர் வாழ்க்கையின் தாக்கம் இவரது இசையில் தெரிந்தது. பொதுவாக திருமணத்திற்கப்பாற்பட்ட பாலுறவு, வயதுக்கு வருதல், குடித்தல், போதைமருந்துப் பயன்பாடு, பஞ்சாபி ஆண்களின் ஆண்மை குறித்த பாடல்களைப் பாடி வந்தார். இதனால் இவரது பாடல்கள் மிகவும் விரசமாக இருப்பதாக சர்ச்சைகள் எழுந்தன. இவரது விசிறிகள் இவரது பாடல்கள் உண்மையான பஞ்சாபிப் பண்பாட்டையும் பஞ்சாபி சமூகத்தையும் பிரதிபலிப்பதாக கூறினர்.

இவரது தொகுப்பில் "பெக்லே லால்கரே நால்" என்ற பாடலும் பக்திப் பாடல்களான "பாபா தேரா நான்கானா", "தல்வார் மே கல்கிதர் தி"யும் மிகவும் புகழ் பெற்றவை. இவர் எழுதி, ஆனால் பாடாத, "ஜட் தி துஷ்மனி" என்ற பாடல் மற்ற பல பஞ்சாபிக் கலைஞர்களால் பாடப்பட்டு பரவலான பாராட்டைப் பெற்றுள்ளது.

இந்தியத் திரைப்பட இசையமைப்பாளர் அமித் திரிவேதி சம்கிலாவை "பஞ்சாபின் எல்விஸ் பிரெஸ்லி" எனப் புகழ்ந்துள்ளார்.

பிரித்தானிய இந்திய இசைக்கலைஞர் *பஞ்சாபி எம்சி* சம்கிலாவின் இசையின் தாக்கத்தால் இசைத்துறைக்கு வந்ததாக குறிப்பிட்டுள்ளார்.

மேற்சான்றுகள்
-------------

1. ↑  Shah, Shalini. "Composer Amit Trivedi speaks to Shalini Shah on lending his voice to ‘Keh ke lunga’ and being on Season 2 of Coke Studio", *தி இந்து*, 27 June 2012. Retrieved on 30 July 2012.
2. ↑  "Panjabi MC – Bio". 3 செப்டம்பர் 2012 அன்று மூலம் பரணிடப்பட்டது. 24 August 2012 அன்று பார்க்கப்பட்டது.
**உதுமான் லெப்பை முஹம்மட் நௌபர்** (யு.எல்.எம். நௌபர், (ஏப்ரல் 19, 1951 இவர் ஓர் உளவளத்துறை (சீர்மியம்) நிபுணரும், உளவியல்சார் எழுத்தாளருமாவார்.

வாழ்க்கைக் குறிப்பு
-------------------

இலங்கை கண்டி மாவட்டத்தில் உடத்தலவின்னை எனும் கிராமத்தைப் பிறப்பிடமாகக் கொண்ட உதுமான் லெப்பை சுலைஹா பீ.பீ. தம்பதியினரின் புதல்வரான முஹம்மட் நௌபர் உடத்தலவின்னை ஜாமியுல் அஸ்ஹர் மத்திய கல்லூரி, மாத்தளை புனித தோமையர் கல்லூரி ஆகியவற்றின் பழைய மாணவராவார். பேராதனைப் பல்கலைக்கழக கலைமாணிப்பட்டதாரியான இவர், உளவியல்துறையில் சிறப்பு டிப்ளோமா பெற்றவர். ஐக்கிய இராச்சிய விகன்வி வளாகத்தில் உளவியல்சார் அதி சிறப்புப் பட்டம் பெற்றுள்ளவர். இவரின் மனைவி மப்ரூஹா. பிள்ளைகள் பாத்திமா நஸ்மினா, முஹம்மட் நுஸ்ரி, அஹமட் நஜாட்.

தொழில் முயற்சி
--------------

1973ம் ஆண்டு மார்ச் மாதத்தில் இலங்கை மத்திய வங்கியில் இலிகிதராக சேவையில் இணைந்த இவர், பதவி உயர்வு பெற்று 2002ம் ஆண்டில் சுயவிருப்பில் ஓய்வுபெற்றார்.

எழுத்துத்துறை ஈடுபாடு
---------------------

பேராதனைப் பல்கலைக்கழகத்தில் கல்வி பயிலும் காலத்திலே எழுத்துத்துறையில் ஈடுபடலானார். ஆய்வுக் கட்டுரைகள், ஆய்வு அறிக்கைகள் போன்ற துறையில் இவரின் ஆக்கங்கள் இலங்கையின் தேசிய பத்திரிகைகளிலும், சஞ்சிகைகளிலும் பிரசுரமாகியுள்ளன. சிங்களம், ஆங்கிலம், தமிழ் ஆகிய மொழிகளில் தேர்ச்சிபெற்ற இவர், பாடசாலை உயர்தர மாணாக்கரின் உளவியல்சார் அடிப்படையில் நூற்றுக்கணக்கான ஆக்கங்களை சுயமாகவும், மொழிபெயர்த்தும் எழுதியுள்ளார்.

வெளியிட்ட நூல்கள்
-----------------

* 'உளவியல்சார் உளவளத்துறை அணுகுமுறை' (பிரபல உளவியலாளர் ரிட்லி ஜயசிங்க அவர்களின் சிங்கள நூல் மொழிபெயர்ப்பாகும்.) மூன்று பதிப்புகள் வெளிவந்துள்ளன.
* 'உச்சியில் உருகிய மானிட காருண்யம்'. (பிரபல எழுத்தாளர் ஜோன்வூத் எழுதிய நூலின் மொழிபெயர்ப்பாகும்.)
* ஜனசக்தி.

பெற்ற விருதுகள்
---------------

* ஐக்கிய இராச்சிய விகன்பி பல்கலைக்கழக திறமை மாணவர் விருது (2008)
* இன ஐக்கியத்திற்கான ஒன்றியத்தின் உளவளத்துறை கௌரவ விருது. (2008)
* இலங்கை மத்திய வங்கி சிறப்பு விருது. (1998)

வெளி இணைப்புகள்
---------------

இறுதி நூல் வெளியீட்டு விழா – புன்னியாமீன்
**அமரா** 2014 பிப்ரவரியில் வெளிவந்த தமிழ் திரைப்படமாகும். இதில் அமரன் சோனு போன்றோர் நடித்துள்ளனர். இப்படத்தை சீவன் இயக்கியுள்ளார்.

கதைச்சுருக்கம்
--------------

கிராமத்தில் எந்த வேலைக்கும் போகாமல் நண்பர்களோடு ஊர் சுற்றிக்கொண்டு இருக்கிறார் அமரன். இப்படி பொறுப்பில்லாமல் ஊர் சுற்றுவதை தாயார் கண்டித்தும் அதை பொருட்படுத்துவதில்லை. இந்நிலையில் தன் நண்பர் ஒருவரின் திருமண நிச்சயதார்த்தத்திற்காக ஊருக்கு செல்ல உற்சாகத்துடன் தயாராகிறார் அமரன். ஆனால், அவரது நண்பரோ, வேலைக்குப் போகாமல் ஊர் சுற்றிவரும் உன்னை அழைத்துச் செல்லமாட்டேன் என்று கூறி அவரை விட்டுச் செல்கிறார்.

இதனால் மனமுடைந்து போன அமரன், வேலைக்குச் செல்ல முடிவெடுத்து மதுரையில் காய்கறி கடை நடத்திவரும் தன் அத்தையிடம் வேலைக்குச் செல்கிறார். ஒருநாள் இவர் மார்க்கெட்டில் காய்கறிகளை விற்றுக் கொண்டிருக்கும்போது ஒருவர் பொருட்களை வாங்கிக் கொண்டு பணம் தராமல் செல்கிறார். பணத்தை தராமல் சென்றது காவல்காரர் என்று தெரியாமல் அவரிடம் சண்டை போடுகிறார். அதை தடுக்க வந்த காவல்துறை அதிகாரியான சம்பத்தையும் அடித்து விடுகிறார் அமரன்.

காவலருடன் சண்டை போட்டதால் அமரனின் அத்தை, அவரை ரெயிலில் சென்னைக்கு அனுப்பி விடுகிறார். ரெயிலில் அமரனை சந்திகும் சோனு, அவருடனே ஒட்டிக் கொள்கிறார். ஒரு கட்டத்தில் இருவரும் ரெயிலை தவற விடுகின்றனர். அடுத்து என்ன செய்வது என்று தெரியாமல் இருந்த இவர்களை ஒருவர் புகைப்படம் எடுத்து பத்திரிக்கை ஒன்றில் இவர்கள் இருவரும் வீட்டை விட்டு ஓடிச்சென்றதாக செய்தி வருகிறது. இதை அறியும் சோனுவின் தந்தையான ஆஷிஷ் வித்யார்த்தி, இவர்களை கொல்ல திட்டம் தீட்டுகிறார்.

மறுநாள் விடிந்த பிறகு சோனு, அமரனிடம் நீ யார்? என்னை எதற்கு கடத்தினாய்? என்று சத்தம் போடுகிறார். அமரன் நடந்ததையெல்லாம் சோனுவிடம் விவரிக்கிறார். இதற்கு சோனு, நான் ஏற்கனவே ஒருவரை காதலிக்கிறேன். இதற்கு சம்மதித்த என் தந்தையை சந்திக்க காதலனை அழைத்துக்கொண்டு நான் ஊருக்கு ரெயிலில் சென்று கொண்டிருந்தேன். அப்போது யாரோ என்னிடம் மயக்க ஈரட்டையை கொடுத்து விட்டார்கள் என்றும் தனக்கு என்ன நடந்தது என்று தெரியவில்லை என்றும் கூறுகிறார். என் காதலனையும் காணவில்லை என்று கூறி புலம்புவதோடு காதலனை கண்டுபிடிக்க தனக்கு உதவுமாறு அமரனை கேட்கிறாள்.

அமரனும், சோனுவும் காதலனை தேடி அவரது வீட்டுக்குச் செல்கிறார்கள். அங்கு தன் அப்பா ஆஷிஷ் வித்யார்த்தி காதலனை கொன்றுவிட்டதாகவும், தன்னையும் கொல்ல தேடி வருகிறார் என்பதையும் அறிகிறார் சோனு.

இறுதியில் அமரனும், சோனுவும் ஆஷிஷ் வித்யார்த்தியிடம் மாட்டிக் கொண்டார்களா? அல்லது காவல்துறை அதிகாரியான சம்பத்திடம் சிக்கினார்களா? காதலிக்காத இவர்கள் இரண்டுபேரும் காதலித்தார்களா? என்பதை விறுவிறுப்பாக இயக்குநர் சொல்லியுள்ளார்.

மேற்கோள்கள்
-----------

1. ↑